Кірыл Пракопавіч Чарноў

Кірыл Пракопавіч Чарноў (27 мая (8 чэрвеня) 1907 года, в. Амяленская Слабада, Бабруйскі павет, Мінская губерня — 18 кастрычніка 1972 года, Горкі, РСФСР) — савецкі ваенны дзеяч, генерал-маёр артылерыі. Герой Савецкага Саюза.

 Пачатковая біяграфія 
Нарадзіўся 27 мая (8 чэрвеня) 1907 года ў вёсцы Амяленская Слабада (цяпер — Бабруйскага раёна Магілёўскай вобласці) у сям’і селяніна.

Пасля заканчэння сямі класаў працаваў слесарам на Бабруйскім лесакамбінаце.

 Ваенная служба 

 Даваенны час 
У 1929 годзе быў прызваны ў шэрагі РККА.

У 1930 годзе ўступіў у ВКП(б).

У 1933 годзе скончыў Аб’яднаную ваенную школу, затым — Вышэйшую афіцэрскую артылерыйскую школу.

 Вялікая Айчынная вайна 
Прымаў удзел у баях на франтах Вялікай Айчыннай вайны са жніўня 1941 года.

Пад Сталінградам камандаваў знішчальна-супрацьтанкавым артылерыйскім палком, у ходзе Курскай бітвы — артылерыйскай брыгадай.

У ходзе баёў на Дняпры камандзір 9-й гвардзейскай асобнай знішчальна-супрацьтанкавай артылерыйскай брыгады (47-я армія, Варонежскі фронт) гвардыі падпалкоўнік Чарноў атрымаў загад ліквідаваць спробы суперніка выйсці ў тыл 47-й арміі ля вёскі Гельмязаў (Драбаўскі раён, Чаркаская вобласць). Праціўнік сіламі да 40 танкаў з бронемашынамі і танкеткамі некалькі разоў распачаў спробы контратакаваць пазіцыі брыгады, спрабуючы выйсці з вёскі Чарнабай на шашы Багадухаў-Залатаноша.

2 кастрычніка 1943 года склалася крытычная абстаноўка на правым беразе Дняпра. Праціўнік пры дапамозе адной стралковай дывізіі і матацыклістаў батальёна пры падтрымцы артылерыі паспрабаваў прымусіць нашыя войскі адступіць з занятых пазіцый. Пасля заканчэння двухгадзіннай артылерыйскай падрыхтоўкі праціўнік пайшоў у атаку. Брыгада пад камандаваннем Чарнова была перадыслацыравана на правабярэжны плацдарм у раёне вёскі Пекары (Канеўскі раён, Чаркаская вобласць), дзе ўступіла ў бой. Чарноў знаходзіўся на назіральным пункце брыгады, адкуль і кіраваў боем. Брыгада на працягу двух дзён ваявала за ўтрыманне захопленага плацдарма, адбіўшы атакі праціўніка, забяспечыўшы ўтрыманне і пашырэнне плацдарма.

Указам Прэзідыума Вярхоўнага Савета СССР ад 24 снежня 1943 года за мужнасць, адвагу і гераізм, праяўленыя ў барацьбе з нямецка-фашысцкімі захопнікамі, гвардыі падпалкоўніку Кірылу Пракопавічу Чарнову прысвоена званне Героя Савецкага Саюза з уручэннем ордэна Леніна і медалі «Залатая Зорка» (№ 3650).

Брыгада прымала ўдзел у баях за вызваленне Кіева і атрымала найменне «Кіеўскай». У баі на подступах да Заходняй Украіны Кірыл Пракопавіч Чарноў быў цяжка паранены. Пасля лячэння ў шпіталі быў прызначаны на пасаду камандзіра 170-й лёгкай артылерыйскай брыгады і прымаў удзел у разгроме праціўніка ў Венгрыі і Аўстрыі.

 Пасляваенная кар’ера 
У 1946 годзе скончыў Вышэйшыя акадэмічныя артылерыйскія курсы.

У 1961 годзе генерал-маёр артылерыі Кірыл Пракопавіч Чарноў выйшаў у запас, пасля чаго жыў і працаваў у Горкім. Памёр 18 кастрычніка 1972 года. Пахаваны ў Ніжнім Ноўгарадзе на могілках «Мар’іна Рошча».

 Узнагароды 
 Медаль «Залатая Зорка»;
 два ордэны Леніна (24.12.1943; 5.11.1954);
 тры ордэнамі Чырвонага Сцяга (17.01.1942; 2.06.1942; 15.11.1950);
 ордэн Кутузава 3-й ступені (№ 2044 ад 18.04.1945);
 ордэн Аляксандра Неўскага (№ 3132 ад 18.02.1943);
 ордэн Айчыннай вайны 1 ступені (12.09.1943);
 ордэн Чырвонай Зоркі (30.04.1945);
 медалі.

 Ушанаванне памяці 
У Ніжнім Ноўгарадзе на доме (вуліца Ульянава, 5), у якім жыў Герой, усталявана мемарыяльная дошка.

 Літаратура 


 Спасылкі 


Катэгорыя:Нарадзіліся ў Бабруйскім раёне
Катэгорыя:Артылерысты Вялікай Айчыннай вайны
Катэгорыя:Генерал-маёры СССР
Катэгорыя:Удзельнікі бітвы за Дняпро
Катэгорыя:Члены КПСС
Катэгорыя:Камандзіры брыгад у Вялікай Айчыннай вайне
Катэгорыя:Камандзіры палкоў у Вялікай Айчыннай вайне